Diari Oficial de la Generalitat Valenciana


Sumari del DOGV 9502, del 31-12-2022 (2022/13827)

RESOLUCIÓ de 29 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 les subvencions a entitats locals i entitats sense ànim de lucre per a la millora de les condicions d'accessibilitat al medi físic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9502

Data del DOGV
:   31-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/13466


Data del document
:   29-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 29 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 les subvencions a entitats locals i entitats sense ànim de lucre per a la millora de les condicions d'accessibilitat al medi físic. [2022/13195]  
Mitjançant l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV 7705, 26.01.2016), modificada per l'Ordre 3/2019, de 23 de juliol, de la Vicepresidència i Conselleria d'Igualtat i Polítiques Inclusives (DOGV 8600, 26.07.2019), i per l'Ordre 1/2022, de 13 de juliol, de la Vicepresidència i Conselleria d'Igualtat i Polítiques Inclusives (DOGV 9385, 18.07.2022) es regulen en el títol II, capítol VI, les bases per a la concessió de subvencions per a la millora de les condicions d'accessibilitat al medi físic.  
  
Aquesta línia de subvenció es troba inclosa dins del Pla estratègic de subvencions de la Vicepresidència i Conselleria d'Igualtat i Polítiques Inclusives 2021-2023, amb l'objectiu de fomentar la inclusió, la integració social, l'autonomia i el desenvolupament personal de les persones amb diversitat funcional.  
De conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 1 del Decret 170/2020, de 30 d'octubre, del Consell, pel qual aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer. Objecte  
1. Convocar per a l'exercici 2023 les subvencions per a la millora de les condicions d'accessibilitat al medi físic, regulades per l'Ordre 1/2016, de 20 de gener (DOGV 7705, 26.01.2016), de la Vicepresidència i Conselleria d'Igualtat i Polítiques Inclusives, modificada per l'Ordre 3/2019, de 23 de juliol, i per l'Ordre 1/2022, de 13 de juliol, de la Vicepresidència i Conselleria d'Igualtat i Polítiques Inclusives.  
  
2. Podran ser objecte de subvenció les actuacions de millora de les condicions d'accessibilitat al medi físic a través de l'eliminació de les barreres en els àmbits i línies d'actuació següents:  
a) Adquisició d'equipament per a eliminació de barreres en espais públics i elements d'ús públic:  
- Equipament en edificis de pública concurrència de titularitat pública o privada, pertanyents a entitats locals o entitats sense ànim de lucre, destinats a l'acció social de les persones amb diversitat funcional o amb dret d'ús a favor d'aquestes entitats sense ànim de lucre, mitjançant l'establiment de mecanismes i alternatives tècniques.  
  
- Equipament destinat a punts de platja accessibles per a facilitar l'accessibilitat universal.  
- Equipament destinat a parcs públics urbans per a facilitar l'accessibilitat universal.  
- Promoció de l'accessibilitat de la comunicació, establint mecanismes i alternatives tècniques que facen accessibles els sistemes de comunicació i senyalització en els àmbits anteriors.  
b) Obres d'adaptació de platges urbanes en platges accessibles.  
3. Queden excloses les actuacions que indica l'article 36 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, modificada per l'Ordre 3/2019, de 23 de juliol, i per l'Ordre 1/2022, de 13 de juliol, de la Vicepresidència i Conselleria d'Igualtat i Polítiques Inclusives.  
  
Segon. Beneficiaris  
Podran sol·licitar les subvencions les entitats locals i les entitats sense ànim de lucre que siguen titulars d'espais públics i/o d'edificis de pública concurrència.  
Tercer. Finançament  
1. Aquesta convocatòria de subvencions es realitza pel procediment de tramitació anticipada d'expedients de despesa, previst en els articles 41 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
2. L'import màxim estimat per a finançar aquestes actuacions, segons el Projecte de llei de pressupostos de la Generalitat per a l'exercici 2023 previst en la secció 16, servei 02, programa pressupostari 313.40 «Diversitat funcional o discapacitat», capítol VII, és el següent:  
Denominació: Millora de les condicions d'accessibilitat al medi físic.  
Línia de subvenció: S0229.  
Consignació pressupostària: 300.000 ?.  
Procedència i quantia dels fons:  
Propis no condicionats: 300.000 ?.  
3. No obstant això, tant l'import màxim estimat de les ajudes convocades per aquesta resolució, com aquest, quedarà condicionat a l'existència de crèdit adequat i suficient per a atendre-les en la Llei de pressupostos de la Generalitat que resulte aprovada per a l'exercici 2023.  
  
4. Es donarà publicitat a qualsevol increment de crèdits en aquesta línia pressupostària per a la concessió de les ajudes previstes en aquesta convocatòria, a conseqüència d'augments sobrevinguts en el crèdit disponible. Aquesta ampliació de crèdits podrà aconseguir, com a màxim, un import de 100.000,00 ?.  
En aquest supòsit, l'òrgan concedent haurà de publicar l'import dels crèdits disponibles addicionals o la distribució definitiva, respectivament, amb caràcter previ a la resolució de concessió, en els mateixos mitjans que la convocatòria, sense que aquesta publicitat implique l'obertura de termini per a presentar noves sol·licituds ni l'inici d'un nou còmput de termini per a resoldre.  
L'efectivitat de la quantia addicional queda condicionada a la declaració de disponibilitat del crèdit a conseqüència de les circumstàncies abans assenyalades i, si és el cas, amb l'aprovació prèvia de la modificació pressupostària que corresponga, en un moment anterior a la resolució de la subvenció.  
  
Quart. Termini, lloc i forma en què han de presentar-se les sol·licituds  
1. El termini de presentació de les sol·licituds serà d'un mes comptador des de l'endemà de la publicació d'aquesta resolució en el Diari Oficial de la Generalitat Valenciana.  
2. Les sol·licituds de subvenció s'han de presentar exclusivament per via telemàtica, mitjançant la signatura electrònica de l'entitat sol·licitant o la de la persona que la represente. A l'efecte de participació en aquesta convocatòria, es considera que la mateixa subscripció de la sol·licitud de subvenció per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a:  
- Sol·licitar l'ajuda.  
- Permetre l'accés a la Plataforma Autonòmica d'Interoperabilitat.  
  
- Designar el compte bancari on es transferirà, si és el cas, la subvenció, que haurà d'estar donat d'alta en la Generalitat.  
- Assumir les declaracions responsables de no concurrència de causa legal que impedisca obtindre la condició de persona beneficiària (art. 13 de la Llei 38/2003, general de subvencions).  
3. La sol·licitud telemàtica, juntament amb els annexos, estarà accessible en la seu electrònica de la Generalitat, (https://www.gva.es/va/inicio/procedimientos'id\_proc=375&version=amp).  
4. Així mateix, el procediment per a tramitar les altes, modificacions i baixa de les domiciliacions bancàries (PROPER) estarà accessible en la seu electrònica de la Generalitat (https://www.gva.es/va/inicio/procedimientos'id\_proc=22379&version=amp), havent-se de tramitar amb certificat electrònic.  
D'acord amb el que es preveu en l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, no caldrà emplenar-lo si s'ha presentat en una altra convocatòria; i en aquest cas, únicament s'haurà d'indicar el número de compte.  
5. Atés que està prevista la tramitació d'aquest procediment per mitjans telemàtics, tots els tràmits que afecten les persones interessades per a l'exercici dels seus drets i obligacions, així com l'esmena de la sol·licitud, es realitzaran per aquest mitjà.  
Si cap de les persones sol·licitants presenta la sol·licitud presencialment, l'òrgan competent per a la instrucció de l'expedient requerirà la persona interessada perquè l'esmene a través de la presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena, en virtut del que disposa l'article 68, apartat 4, de la Llei 39/2015, d'1 d'octubre, del procediment administratiu comú de les administracions públiques.  
  
  
Cinqué. Documents i informació de què s'ha d'acompanyar la sol·licitud  
1. S'admetrà una única sol·licitud per entitat i modalitat d'ajuda. Tota sol·licitud ha d'estar emplenada amb la part general que consta com a annex I, i la part específica d'aquesta segons es tracte:  
a) Sol·licitud de subvenció per a la millora de les condicions d'accessibilitat al medi físic que consta com a annex II.a de la sol·licitud telemàtica: obres d'adaptació de platges urbanes per a la creació o millora d'un punt de platja accessible.  
b) Sol·licitud d'ajuda per a la millora de les condicions d'accessibilitat al medi físic que consta com a annex II.b de la sol·licitud telemàtica mitjançant l'adquisició d'equipament per a eliminació de barreres en espais públics i elements d'ús públic, en els següents àmbits:  
  
- En edificis de pública concurrència.  
- En punts de platja accessible.  
- En parcs públics urbans.  
- Sistemes de comunicació i senyalització.  
2. La sol·licitud, degudament emplenada i subscrita pel representant legal de l'entitat s'acompanyarà, amb caràcter general, de certificat d'estar al corrent de les obligacions tributàries (hisenda estatal i autonòmica), de la Seguretat Social, en cas de no autoritzar l'òrgan gestor la consulta interactiva d'aquesta documentació (apartat D de la sol·licitud general, annex I).  
3. En el cas de sol·licituds per a la creació o millora d'un punt de platja accessible, s'acompanyaran amb caràcter addicional de:  
a) Projecte tècnic reduït, que haurà de reunir els requisits establits en l'apartat E de l'annex II.a) de la sol·licitud telemàtica.  
Quan l'import de la despesa objecte de l'ajuda supere les quanties establides en la vigent Llei de contractes del sector públic per al contracte menor, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís de lliurament de la realització de les obres d'adaptació de platges urbanes, segons el que estableix l'article 31.3 de la Llei 38/2003, de 17 de novembre, general de subvencions.  
b) Addicionalment, per al cas d'obres de millora d'un punt de platja accessible, memòria justificativa de la necessitat amb indicació de l'objecte i finalitat concreta de l'actuació de millora.  
4. En el cas de sol·licituds d'adquisició d'equipament per a eliminació de barreres en espais públics i elements d'ús públic, s'acompanyaran amb caràcter addicional de:  
a) Memòria justificativa de la necessitat amb indicació de l'objecte i finalitat concreta de l'actuació de millora, que inclourà documentació tècnica de l'equipament a instal·lar i documentació gràfica (plans i/o reportatge gràfic) de totes aquelles zones que es veuran afectades per les actuacions de millora de l'accessibilitat. A més, la memòria ha d'acreditar expressament el compliment i adequació de l'actuació proposada amb la normativa d'accessibilitat aplicable.  
b) Pressupost de l'equipament.  
Quan l'import de la despesa objecte de l'ajuda supere les quanties establides en la vigent Llei de contractes del sector públic per al contracte menor, el beneficiari haurà de sol·licitar com a mínim tres ofertes de diferents proveïdors, amb caràcter previ a la contractació del compromís de lliurament de l'equipament, segons el que estableix l'article 31.3 de la Llei 38/2003, de 17 de novembre, general de subvencions.  
  
c) En el cas de les entitats locals, certificat municipal d'inclusió de l'immoble al qual es pretén dotar d'equipament, en l'Inventari de béns municipals. Quan la persona sol·licitant ostente la possessió de l'edifici en qualitat d'arrendatari o cessionari, haurà d'aportar una còpia del contracte d'arrendament o cessió d'ús, el qual haurà de tindre una duració mínima de 10 anys.  
d) En el cas d'entitats sense ànim de lucre, nota simple acreditativa del registre de la propietat del domini i altres drets reals sobre l'immoble objecte de l'ajuda. Quan la persona sol·licitant tinga la possessió de l'edifici en qualitat d'arrendatari o cessionari, haurà d'aportar una còpia del contracte d'arrendament o cessió d'ús (per una entitat local o una entitat pública o privada), el qual haurà de tindre una duració mínima de 10 anys.  
e) En el cas de tindre un dret d'ús a favor seu de l'edifici de pública concurrència per a destinar-lo a l'acció social a favor de les persones amb diversitat funcional, hauran de disposar de l'acord i autorització escrita de l'entitat propietària per a realitzar la millora de l'accessibilitat en el lloc d'actuació.  
  
Sisé. Termini de resolució i publicació  
1. El termini màxim per a resoldre i publicar la resolució de concessió i denegació d'aquestes ajudes serà de quatre mesos comptadors des de la publicació d'aquesta convocatòria en el Diari Oficial de la Generalitat Valenciana.  
El venciment del termini màxim sense haver-se notificat o publicat la resolució legitima a les persones interessades per a entendre desestimada per silenci administratiu la sol·licitud de concessió de la subvenció.  
2. La resolució de concessió o denegació, que posa fi a la via administrativa, es publicarà en el Diari Oficial de la Generalitat Valenciana. La publicació de la resolució esmentada tindrà els efectes de notificació a les persones interessades, d'acord amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques.  
3. Correspon, en tot cas, a la persona titular de la Direcció General de Diversitat Funcional i Salut Mental la resolució de les sol·licituds després de l'informe i la proposta de la comissió d'avaluació, una vegada es publique la resolució de la vicepresidenta i consellera d'Igualtat i Polítiques Inclusives per la qual es donarà publicitat a la línia pressupostària concreta i a l'import global màxim definitiu destinat a la concessió de les ajudes previstes en aquesta convocatòria.  
Aquesta comissió elaborarà, seguint l'ordre de puntuació, una llista única prioritzada d'expedients complets per a cada tipus d'acció o ajuda, i elevarà a l'òrgan competent per a la concessió de subvencions les propostes de concessió a favor del nombre de beneficiaris que permeten les disponibilitats de crèdit.  
4. La comissió d'avaluació podrà reunir-se i elevar a l'òrgan competent la proposta de resolució de totes les ajudes corresponents a les actuacions enquadrades en cadascuna de les actuacions previstes en l'apartat Primer, punt 2.  
  
Seté. Criteris de valoració de les sol·licituds  
1. La puntuació màxima d'un expedient serà de 100 punts, i no es podrà concedir subvenció a les sol·licituds que no obtinguen la puntuació mínima de 40 punts.  
2. La valoració de les sol·licituds d'adaptació de platges urbanes per a la creació o millora d'un punt de platja accessible s'efectuarà previ informe favorable del Servei d'Oficina Tècnica de Projectes i Obres.  
  
3. Les sol·licituds es valoraran atenent els següents criteris:  
a) Interés i repercussió social del projecte d'inversió (d'acord amb les necessitats, incidència social i cobertura territorial): fins a un màxim de 50 punts.  
Per a això s'han de tindre en compte els epígrafs i criteris següents:  
a.1) Justificació d'objectius i necessitats a atendre inclosos en la memòria de la sol·licitud: fins a un màxim de 20 punts, de la manera següent:  
- Adequada justificació de l'adaptació, que es valorarà fins a un màxim de 10 punts.  
- Justificació de les necessitats socials que cobreix, que es valorarà fins a un màxim de 10 punts.  
a.2) Incidència social: fins a un màxim de 15 punts.  
- Edificis de pública concurrència per a usos cívics, de titularitat d'entitats locals, segons aforament, conformement al següent barem:  
  
Aforament Punts  
Superior a 100 15  
De 51 a 100 10  
Menys de 50 5  
  
  
- Edificis de pública concurrència per a usos i finalitats socials, de titularitat d'entitats sense ànim de lucre, segons el nombre de socis, en cas d'associacions, d'acord amb el barem següent:  
  
Socis Punts  
Superior a 200 15  
De 100 a 200 10  
Menys de 100 5  
  
  
En el cas que l'entitat sense ànim de lucre no tinga caràcter d'associació, s'emprarà el barem d'aforament.  
- En cas que l'actuació es desenvolupe en un espai públic (no edificatori), segons el nombre d'usuaris/any, d'acord amb el barem següent:  
  
  
Nre. de persones usuàries Punts  
Superior a 200 15  
De 100 a 200 10  
Menys de 100 5  
  
  
a.3) Localització o àrea geogràfica: fins a un màxim de 15 punts, segons es duga a terme l'actuació en una població de:  
- Menys de 5.000 habitants: 15 punts  
- De 5.001 a 20.000 habitants: 10 punts  
- De més de 20.000 habitants: 5 punts  
b) Cofinançament del sol·licitant en relació amb el cost total de l'equipament, obra d'adaptació de platja urbana o actuació: fins a un màxim de 20 punts, d'acord amb el barem següent:  
  
Aportació de l'entitat Punts  
A partir del 75 % 20  
Del 60 % al 74 % 15  
Del 50 % al 59 % 10  
  
  
c) Projectes globals o integrals que suposen una millora d'accessibilitat universal en un edifici o espai públic: fins a un màxim de 20 punts, d'acord amb els criteris de valoració següents:  
c.1) Abast dels projectes (fins a un màxim de 10 punts):  
- Eliminació de barreres físiques: 3 punts.  
- Eliminació de barreres sensorials: 3 punts.  
- Eliminació de barreres cognitives: 3 punts.  
- Altres millores d'accessibilitat: 1 punt.  
c.2) Execució d'actuacions prèvies en matèria d'accessibilitat finançades per aquesta conselleria:  
- Execució de 2 o més actuacions en els últims 3 anys: 10 punts  
- Execució d'1 actuació en els últims 3 anys: 5 punts.  
- No execució: 0 punts  
d) Altres criteris funcionals o d'interés social (clàusules socials): fins a un màxim de 10 punts.  
La valoració d'aquest apartat serà efectuat de conformitat amb els epígrafs i criteris de valoració següents:  
d.1) L'experiència de l'entitat i de l'equip humà en matèria específica d'igualtat de dones i homes, amb indicació d'actuacions i treballs realitzats en els tres últims anys, així com titulació, formació i experiència específica en matèria de gènere. Aquest criteri es valorarà amb un màxim de 3 punts, a raó d'un punt per any acreditat d'implantació d'un pla d'igualtat.  
En el cas de les entitats sense ànim de lucre, els plans d'igualtat han d'estar visats per l'òrgan competent per a això abans de la finalització del termini de presentació de sol·licituds.  
d.2) - La creació i el manteniment d'ocupació per a persones amb un grau de discapacitat igual o superior al 33 %. Aquest criteri es valorarà amb un màxim de 7 punts, de la manera següent:  
?d.3) En el cas d'entitats amb plantilla inferior a 50 persones treballadores: si disposen de 2 persones treballadores amb discapacitat, 7 punts; si disposen d'1 persona treballadora amb discapacitat, 5 punts.  
- En cas d'entitats amb plantilla de 50 o més persones treballadores: si disposen de 3 persones treballadores amb discapacitat, 7 punts; si disposen de 2 persones treballadores amb discapacitat, 5 punts.  
4. En cas d'empat de puntuació, tindran la preferència per a l'atorgament i ordre de prioritat les sol·licituds d'aquelles entitats que acrediten que, amb anterioritat a la publicació de la convocatòria corresponent, disposen d'un major percentatge de persones treballadores amb discapacitat en relació amb les plantilles respectives, d'acord amb el que estableix l'Ordre 1/2016, de 20 de gener.  
  
Si persisteix l'empat, es considerarà la major puntuació obtinguda en l'apartat a.1) (justificació dels objectius i necessitats) i, si encara persisteix l'empat, es considerarà la major puntuació obtinguda en l'apartat a.2) (incidència social).  
  
Huité. Criteris per a determinar l'import de la subvenció  
1. La quantia màxima que es podrà concedir a cada entitat serà el 50 % de la quantia del projecte per al qual se sol·licita la subvenció amb un import màxim de 30.000 ?.  
2. El percentatge de l'ajuda a concedir sobre el cost total de l'actuació es determinarà d'acord amb la puntuació obtinguda i amb els percentatges màxims que s'indiquen a continuació:  
  
Puntuació obtinguda % Subvenció sobre l'import subvencionable  
Major o igual 85 50  
De 80 a 84 punts 47  
De 70 a 99 punts 45  
De 60 a 69 punts 40  
De 50 a 59 punts 30  
De 40 a 49 punts 25  
  
  
3. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos de l'entitat, per a la mateixa finalitat, supere el cost de l'activitat subvencionada.  
4. La quantitat concedida estarà afectada per la possible baixa en l'execució de l'obra o en l'adquisició de l'equipament.  
  
Nové. Condicions de la concessió de subvenció  
1. Les entitats beneficiàries de la subvenció queden obligades a:  
a) Aportar, almenys, el 50 % dels costos de l'actuació per als quals se sol·licita la subvenció, amb finançament propi o concurrent d'altres institucions.  
b) Realitzar l'activitat que fonamenta la concessió de la subvenció (obra d'adaptació de platges urbanes o adquisió d'equipament) durant l'exercici 2023 i, en tot cas, abans del termini establit per a la justificació de despeses.  
c) En el cas d'obres d'adaptació de platges urbanes, el projecte tècnic haurà de tindre l'informe favorable del Servei d'Oficina Tècnica de Projectes i Obres de la Conselleria d'Igualtat i Polítiques Inclusives.  
  
Els projectes tècnics reduïts per a les obres d'adaptació per a la creació o millora d'un punt de platja accessible, que no s'adeqüen a les prescripcions tècniques establides en els informes evacuats per l'oficina tècnica no podran acollir-se a les ajudes convocades en aquesta resolució.  
d) En cas d'equipaments per a punts de platja accessibles, aquests hauran d'estar reconeguts i aparéixer en la llista publicada en la pàgina web de la Vicepresidència i Conselleria d'Igualtat i Polítiques Inclusives.  
e) Comunicar, almenys amb quinze dies d'antelació a la data prevista d'inici, qualsevol canvi en el projecte, per causa aliena a la voluntat de l'entitat, que podrà ser objecte d'una nova valoració i haurà de ser autoritzat, si és el cas, mitjançant resolució de l'òrgan concedent.  
  
f) Comunicar a l'òrgan concedent la concessió de subvencions de qualsevol ens públic o privat per a la mateixa finalitat i en aquest cas es realitzarà l'oportuna modificació de la valoració i resolució de l'òrgan concedent.  
g) Sotmetre's a les actuacions d'inspecció i comprovació de la veracitat de les dades aportades i de la destinació donada als fons rebuts, com també a les de control financer que corresponguen a la Intervenció General i les previstes en la legislació per als perceptors de fons públics.  
  
h) Mantindre l'actuació objecte de subvenció en adequades condicions de conservació i manteniment per un període mínim de 10 anys, en cas d'obres d'adaptació de platges urbanes, o 5 anys, en cas d'adquisició d'equipament.  
i) Deixar constància expressa de la condició d'actuació subvencionada per la Generalitat, de conformitat amb l'article 5 de l'Ordre 1/2016, de 20 de gener, donant l'adequada publicitat del caràcter públic del finançament de l'activitat, d'acord amb la Llei 1/2022, de 13 d'abril, de transparència i bon govern de la Comunitat Valenciana.  
  
  
Desé. Pagament de la subvenció  
1. El pagament de la subvenció per a la millora de les condicions d'accessibilitat s'efectuarà d'acord amb el que s'estableix en l'article 40 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives. Per als certificats d'obra s'utilitzarà el model oficial, que estarà disponible en la seu electrònica de la Generalitat com a annex III.  
2. En el cas de les entitats locals, les factures seran substituïdes per certificat de l'interventor local en el qual consten les quantitats aplicades a la subvenció amb detall exprés dels diferents conceptes subvencionats, de les unitats i dels imports parcials. Aquestes quantitats han d'estar, almenys, en situació d?«obligacions reconegudes» i així haurà de fer-se constar en el certificat.  
Així, constitueix un requisit per al pagament de la subvenció a entitats locals l'acreditació d'estar al corrent en el compliment de l'obligació de rendició dels seus comptes anuals davant de la Sindicatura de Comptes, de conformitat amb el que disposen l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, i l'article 49.3 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives.  
3. En els casos que siga preceptiva la presentació de tres ofertes, l'elecció entre aquestes s'haurà d'aportar en la justificació de despeses i es realitzarà d'acord amb criteris d'eficiència i economia. Quan l'elecció no recaiga en la proposta econòmica més avantatjosa, s'haurà de justificar expressament en una memòria.  
4. L'entitat estarà obligada a reproduir gràficament la instal·lació, equipament o obra realitzada, amb un reportatge gràfic que servisca com a comprovació de l'execució i la seua incorporació a l'immoble o espai públic, amb anterioritat a procedir al seu abonament per l'Administració, com estableix l'article 52 de l'ordre de bases.  
  
Onzé. Forma i termini de justificació de les subvencions  
1. La justificació de la subvenció es realitzarà a través de l'aplicació telemàtica establida a aquest efecte i mitjançant la presentació de la documentació necessària per a acreditar la despesa realitzada, d'acord amb el que estipula l'apartat desé.  
2. El termini màxim de presentació de la justificació de les subvencions per a l'adquisició d'equipaments serà el dia 16 d'octubre de 2023.  
  
3. El termini màxim de presentació de la justificació de les subvencions per a obres per a la creació o millora d'un punt de platja accessible finalitzarà, en tot cas, el dia 15 de novembre de 2023.  
  
Dotzé. Pla de control  
Es durà a terme un pla de control de la realització de l'activitat subvencionada mitjançant la comprovació i control de la documentació de caràcter economicojustificativa de l'activitat realitzada relativa al projecte, de conformitat amb el que estableix l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions, i article 52, apartats 4 i 6 de l'Ordre 1/2006, de bases reguladores d'aquestes ajudes.  
El tipus de control serà administratiu, sobre la totalitat de les subvencions concedides en aquesta convocatòria. Es realitzarà un control específic, i l'entitat estarà obligada a reproduir gràficament la instal lació, equipament o obra realitzada, amb un reportatge gràfic que servisca com a comprovació de l'execució i la seua incorporació a l'immoble o espai públic, abans que l'Administració faça l'abonament.  
  
Així mateix, es faran controls de camp mitjançant la visita a alguna de les entitats beneficiàries per a comprovar l'execució de l'activitat. Aquest control es realitzarà sobre almenys un 10 % de la quantia total de la línia de subvenció pressupostada, amb la finalitat de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda.  
  
Tretzé. Protecció de dades  
Les subvencions objecte de la convocatòria requereixen el tractament de dades de representants de les entitats sol·licitants, en els termes següents:  
a) Tractament de dades personals:  
Les dades de caràcter personal proporcionades seran tractades per la Generalitat per a procedir a la tramitació de la sol·licitud de subvenció, a l'empara de la Llei general de subvencions i de conformitat amb el Reglament general de protecció de dades i el Registre d'activitats de tractament de la Vicepresidència i Conselleria d'Igualtat i Polítiques Inclusives per a la gestió d'ajudes i subvencions.  
Podran exercir els drets d'accés, rectificació, cancel·lació, oposició, supressió, portabilitat i limitació del tractament davant de la Vicepresidència i Conselleria d'Igualtat i Polítiques Inclusives, així com reclamar, si és el cas, davant de l'autoritat de control en matèria de protecció de dades, especialment quan no hagen obtingut satisfacció en l'exercici dels seus drets.  
La Generalitat Valenciana, com a responsable del tractament de les dades personals que utilitza en el marc de les seues competències, ha de complir els principis i obligacions que estan previstos, principalment, en el Reglament general de protecció de dades (RGPD), en la Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD) i en el Reglament (UE) 2016/679, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades.  
  
b) Respecte al deure de les entitats que reben subvencions:  
Respectar la normativa vigent en matèria de protecció de dades i, en concret, el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i la Llei orgànica 3/2018, de 5 de desembre, de protecció de dades personals i garantia dels drets digitals, respecte de les dades personals i dels quals haja d'accedir i es troben en poder de l'Administració.  
  
D'acord amb el que s'estableix en els articles 112, 123 i 124 de la Llei del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició s'haurà d'interposar davant de la vicepresidenta i consellera d'Igualtat i Polítiques Inclusives en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 29 de desembre de 2022.- La vicepresidenta del Consell i consellera d'Igualtat i Polítiques Inclusives: Aitana Mas Mas.